L 197/10 Den Europæiske Unions Tidende 4.7.2014 KOMMISSIONENS FORORDNING (EU) Nr. 733/2014 af 24. juni 2014 om ændring af forordning (EF) nr. 1418/2007 om eksport til nyttiggørelse af visse typer affald til visse ikke-OECD-lande (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (?), særlig artikel 37, efter høring af de berørte lande, og ud fra følgende betragtninger: (1) — Ihenhold til artikel 37 i forordning (EF) nr. 1013/2006 ajourfører Kommissionen regelmæssigt Kommissionens forordning (EF) nr. 1418/2007 (?) om eksport til nyttiggørelse af visse typer affald til visse lande, der ikke er omfattet af OECD-beslutningen om kontrol med grænseoverskridende overførsel af affald (»OECD-beslut- ningen« (?)). Kommissionen har sendt en skriftlig anmodning til hvert enkelt land, der ikke er omfattet OECD-beslutningen, hvori den anmoder om skriftligt at få bekræftet, at affald og blandinger af affald, der er opført i bilag III eller IIIA til forordning (EF) nr. 1013/2006, og hvoraf eksporten ikke er forbudt i henhold til samme forordnings artikel 36, kan eksporteres fra Den Europæiske Union med henblik på nyttiggørelse i det pågældende land, og hvori den anmoder om at få oplyst, om eksporten i så fald er underlagt en kontrolprocedure i bestemmelseslandet, og i givet fald hvilken. Kommissionen har modtaget svar fra 74 lande. Bilaget til forordning (EF) nr. 1418/2007 bør derfor ændres for at tage hensyn til disse svar. (2) Den 13. februar 2013 godkendte OECD-Rådet udtalelsen fra Miljøpolitikudvalget om Israels overholdelse af OECD-beslutningen. Derfor finder artikel 37, stk. 2, i forordning (EF) nr. 1013/2006 ikke længere anvendelse på landet, og oplysningerne om Israel bør derfor udgå af bilaget til forordning (EF) nr. 1418/2007. (3) > New Zealand er et land, der er omfattet af OECD-beslutningen. Derfor finder artikel 37, forordning (EF) nr. 1013/2006 ikke anvendelse på landet, og oplysningerne om New Zealand bør derfor udgå af bilaget til forord- ning (EF) nr. 1418/2007 — VEDTAGET DENNE FORORDNING: Artikel 1 Bilaget til forordning (EF) nr. 1418/2007 ændres som angivet i bilaget til nærværende forordning. () EUTL 190 af 12.7.2006, . 1. (?) Kommissionens forordning (EF) nr. 1418/2007 af 29. november 2007 om eksport til nyttiggørelse af visse typer affald, der er opført i bilag III eller IIIA til Europa-Parlamentets og Rådets forordning (EF) nr. 1013/2006, til visse lande, der ikke er omfattet af OECD-beslut- ningen om kontrol med grænseoverskridende overførsel af affald (EUT L 316 af 4.12.2007, s. 6). (?) OECD-Rådets beslutning K(2001)107 endelig om revision af beslutning K(92)39 endelig om kontrol med grænseoverskridende over- førsel af affald til nyttiggørelse.